Alegzandra/wili-2018-roplus huggingface dataset:
Озеро Вікторія тыж Victoria Nyanza або Ukerewe (анґліцькы Lake Victoria) є озеро во Выходній Африцї на теріторії Танзанії (51 %), Кенї (6 %) і Уґанды (43 %). Друге найвекше солодководне озеро на Земли і найвекше озеро в Африцї. Належыть до ґрупы Великых Африцькых озер. Озеро выповнює плытку тектонічну проглубень в северній части Выходоафрицькой пагоркатины а зо северу є огороджено лавовым потоком. Має розлогу 68 800 км².

Бадмінтон є індівідуалный олімпійскый ракетовый шпорт. Ёго прямым опередником є індіцька поона. При грї противници (респектіве дві двоїцї) одпалюють през сітьку помочов ракеты кошык - лобдочку з пірками і намагають ся дістати противника ку хыбі. Хыбов є заграня кошыка мімо вымеджену теріторію або неодограня противником правилно заграного кошыка. На роздїл од тенісу ся гев кошык не одражать од земли а є граный все з волея.

Френк Ллойд Райт (8. юна 1867 – 9. апріля 1959) быв єдным з найвызначнїшых америцькых архітекторів. Народив ся як перша дїтина Віліамса Керіго Райта і Енн Ллойд Джонс-Райтовой.

Перед проведенієм референдума (6 новембра 1991 г.) в офіціальному органѣ Закарпатськой Областной Рады народных депутатов, была опублікована "Декларація прав національностей Украйины", принята "Верховнôв Радôв Украйины" 1 новембра 1991 года.

Од року 2008 на верху Кременець, де ся сходять готарѣ историчных карпаторуськых регионов Пряшовской Руси, Лемковины и Подкарпатской Руси влѣтѣ в наперед оглашеный день стрѣчають ся молодежны русинскы делегации туристов зо Словакии, Польщи и Украины. Тым манифестують едноту свого народа и надѣю на сполочну геополитичну будучность. Русины з Украины указують на факт, же Украина хоче быти членом Европской унии, де Русины суть узнаны як самостатна народность.

З шыріням заходного хрістіанства бігом Середовіку, алфавіт ся поступно перебирав народами северной Европы, котры говорили келтьскыма (вытїсняючі алфавіт оґам), ґерманьскыма (вытїсняючі рунічны алфавіты), балтіцькыма языками, а таксамо носителями дакотрых уральскых языкôв, а саме мадярьского, фіньского і естоньского. Алфавіт тіж зачали хосновати про запис западославяньскых і дакотрых югославяньскых языкôв бігом того як їх носителї переяли римо-католицізм. Носителї выходославяньскых языкôв обычайно переймали кіріліцю вєдно з православієм.

Червеный Хрест пробує решпектовати ай реліґійны роздїлы світа, і прото взникнув про мослимскый світ ёго варіант, котрый ся зове Червеный Півмісяць і має єднаке посланя і цїлї як матерьска орґанізація.

Центнер (100 kg) не входить в число единок межинародной системы мѣр SI. Межинародна организация законодарной метрологии (OIML) во своих рекомендациях однесла центнер ку тым единкам мѣры, «котры мають быти вылучены из хоснованя чимскорше там, де ся хоснують нынѣ, и котры не мають ся завести там, де ся не хоснують».

11. авґуста — презідент США Роналд Рейґан, роблячі пробу голосу перед передачов на радіо, фіґлёвно повів: «Краяне, я радый дати вам знати, же-м підписав закон о поставлїню Росії мімо закона навікы. Бомбардованя ся зачне о пять минут.».
По смерти отця (20. октобер 1740) 23-рочна Мария Терезия стала ся пановницьов Габсбургской империи, але чекали на ню тяжкы бои за удержаня наслѣдства. Хоть Карл VI. за живота устиг Прагматичну санкцию о наслѣдованю за женсков линиов дати писомно прияти векшинов монархох Европы, прото але не признала ю Бавария. Другы же претенденты на австрийское наслѣдство выступили з претензиями. Войну зачала Пруссия, котрой краль Фридрих ІІ. домогав ся Шлезии, на западѣ же ю поддержала Бавария и Франция. Баварскый курфюрст Карл Албрехт, заяв Прагу, дав ся коруновати за чешского краля, быв тыж едномыселно выбраный за цѣсаря Святой римлянской империии.

Росте до довжкы 13-15 цм, роспятя крыл мірять 16-19 цм і важыть 6-8 ґ. Мать завалисте тїло і выразно довгый ступенёвый хвіст, якый мірять 6-10 цм. Зверьха є переважно чорный з виновов фарбов на хырбетї, спід мать білый, сивый або ружовкастый, дзёбак, очі і лабы тмавы і хвіст так само чорный з выразныма білыма вонкашнїма краями. В середнїй Европі ся находить в двох підвидах: аполлонівка середоевропска (A. c. europaeus), як мать над оком силну тмаву смугу, і аполлонівка довгохвоста середоевропска (A. c. caudatus), яка мать зясь білу голову. Обі поглавя суть такых самых фарб, молоды птахы мають tmavé піря по боках головы.

Общество св. Василія Великого (Сполочность св. Василя Великого) - вызначна русиньска орґанізація. Резіденція общества была в Ужгороді. Общество было засноване в р. 1865.

Місяць є часова єдиніця в много календарёх. В ґреґоріаньскім календарю мать 28 аж 31 днїв. Спочатку быв выводженый од довжкы сінодічного місяця, котрый тырвать дас 29,5 днїв. Але затоже рік не є сінодічным місяцом без остатку дїлїтельный, мусило ся прикрочіти ку ёго змінам. Значіть, рік мать в ґреґоріаньскім календарю 12 місяцїв.

Сія Декларація вступаєт в силу из момента єя одобренія населенієм Закарпаття на областному референдумѣ. Внесена на сесіи по предложенію Мукачевського городського, Мукачевського районного, Береговськой районной Рады народных депутатов.

1984 — переступный рік, котрый ся зачінав у недїлю в ґреґоріаньскім календарю. То є 1984. рік нашого лїточіслїня, 984. рік II. тісячроча, 84. рік XX. стороча, 5. рік 1980. років.

Терміны нація і держава выражають дві річі різного характера: веце-менше субєктівну колектівну ідентіти в першім припадї і правнополічный обєкт в припадї другім. Днесь на світї суть націоналны державы і державы мултінаційны, але ай нації, якы свою державу не мають.

Вид (species) є основна катеґорія біолоґічной номенклатуры. З таксономічного погляду є найнизшов основнов катеґоріов єрархічной класіфікації орґанізмів.

Торез є місто в Україні, Донецька область. Находить ся на берегах рік Орлова і Севастьянівка, 64 км по штрасi и 121км по желüзному путёви уд Донецька. Жиє тамкы 81 955 жытелїв. Перше ся споминать у 1778 році.

Споѣня ся одбывало так, же волаючый повѣв телефонѣстцѣ, з кым хоче говорити, напримѣр: "Спойте мня, прошу з паном Н. або з числом такым а такым, або з гасичами, бо ту горить!".
Проблема украинизации Подкарпатя рѣшила ся блискавично в року 1944, коли Червена Армия (28. октобер) заняла вшитку территорию Подкарпатской Руси, «на зъѣздѣ делегатов народных комитетов в Мукачовѣ было проглашена штатна формация Закарпатска Украина з единков задачов — прилучити край ку Совѣтской Украинѣ» (26. новембер). Всѣ обывателѣ Подкарпатской Руси стали ся «Украинцями», а неодовго Закарпатска Украина (22. януар 1946) была зликвидована без всякого «зъѣзда делегатов народных комитетов». Едварду Бенешу удало ся лем выпросити од совѣтского водства, жебы лишили на спокою еще около 100 тысяч «Украинцев», котры зоставали в восточной Словакии.

Частьов 7 статті 17 Закона предвидено также, что на случай выхода республікы из состава СССР довжен быти согласованый статус територій, не принадлежащых выходящѣй республіцѣ на момент єя вхожденія в состав СРСР.

В 1708-1711 Петро I. реформовав російскоє писмо. Были вылучены надрядковы знакы, дублетны буквы і буквы, котры ся хосновали лем про запис чісел. Зникли пары:

Окрес Гуменне (по словеньскы Okres Humenné) є окрес на Словеньску у Пряшівскім краю. Адміністратівне центрум окресу є місто Гуменне. Мать розлогу 754 км² і 64 380 жытелів (2007 p.).

Зороастрізм ці заратгуштрізм є дуалістічна реліґійна сістема, створена пророком Заратгтуштром. Зове ся тыж маздаізм од імена бога ці парсізм од ёго приверженців.

По першій світовій войнї, а то веце по Другій світовій войнї, лібералне і конзерватівне роздїлїня міджі Выход і Запад ся нарушыло і было вычеряне політічным дїлїнём міджі демократічны і автократічны ряджены країны.

Застава Сполоченства Народох ся складать зо золотого глобуса на синьом тлѣ, з 34 золотыма лучами довкола глобуса. Одношѣня сторон 3:5 aбо 1:2.

Окрес Братїслава IV (по словеньскы Okres Bratislava IV) є окрес на Словеньску у Братїславскім краю. Мать розлогу 96,6 км² і 102 360 жытелїв (2011).

Юлій Ставровскый-Попрадов (18. януара 1850, Сулин - 27. марца 1899, Чертіжне) - русиньскый будитель, поет, фолклоріста, публіціста, етноґраф, ґрекокатолицькый священик.

- дѣйствія Президента и Верховной Рады на самоурядной територіи, не будут имѣти прямой юридичной силы, будут дѣйствовати лишь Конституція и Законы Украйины;

В поздной добѣ територия ся росширила нательо, же про ей утриманя в покорности мусѣли створити жолднѣрске войско (реформа Гая Мариуса). Одтеперь перевагу над сенатом зачали доставати успѣшны войсковы велителе и их приватны войска. Наслѣдком того поздна доба принесла серию домовых воен и повстань. Найвекшы были:

Слава Отцю або курта доксология (в византийском обрядѣ: Слава: и нынѣ:) — една з найхоснованѣйшых молитв в Католицкой, Православной и в многых протестантскых Церквах. Обсягом молитвы е хвала Святой Тройци. Молитва ся часто припоюе ку концю розличных молитв, псалмох.

Експерімент є сукупность чінїня і позорованя, котрой цїлём є перевірити (веріфіковати) або вывернути (фалзіфіковати) іпотезу або знаня, котре дашто твердить о прічінных одношінях даякых феноменім. Проба є ґрунтом емпірічного росшырёваня наукового познаня.
Наслѣдком конштрукции велоципеда требало го выробити такой вышкы, котра бы в повности одповѣдала довжинѣ ног ѣздця, и так быв то транспорт аж понад мѣру индивидуалный. Тоту проблему вырѣшив вынаходник Жозеф Нисефор Ньепс (Joseph Nicéphore Niépce), сам активный ѣздець на велоципедѣ, котрый придумав сѣдло з регулованов вышков. Великое число вынаходникох и конштруктерох в наступных роках активно дали ся на вылѣпшѣня велоципеда. Главный принос належав англицкым и французскым вылѣпшователям. В другой половцѣ ХІХ. ст. во Франции интерес до той новоты и выроба ей упадае через франко-прусску войну (1870–1871). Центер выробы и вывину переносить ся до Англии и США. Року 1891 найлѣпшы бициклѣ выробляли в Англии, а цѣлково же в Европѣ и Америцѣ было около 1000 фабрик на выробу бицикльох. Але то уже была зовсѣм друга машина и веце росширила ся по свѣтѣ ей английска назва бицикель (англ. bicycle). Межи Русинами назва велоципед заховала ся лем у Лемкох в Польщи.

Тота гипотеза пробудила контроверзии межи лингвистами, але сам список и методы поровнателной лингвистикы, оперты на ней, зостали приятыма в лингвистичну методологию.

Поезія є піля прозы і драмату базовов сортов літературы. Автор той сорты уменя є званый поет, респ. поетка. Ходить о языкове дїло, котре ся од нормалного повіданя одрізнять хоснованём умелецькых середків (рім, рітм, метрум, фантазія або сімболіка).

Мудростёв ся звычайно розуміть згорнуте практічне розуміня о світови і чоловікови, разом суверенне і тактно скромне, што давать певно і рішіня і поступы. К мудрости повинно належыть розвага, скусеность і одступ о беспосереднїх імпулзів і условій. Людьскы громады єй высоко оцїнёвали, клали єй до пословіць, росповіданя і реліґійных списів а у велё културах ся бере як добродительство..

Телефонны коммутаторы суть ручны (коммутация ся реализуе ручным способом, телефонистков) и автоматичны (см. Автоматична телефонна стация). Найновше появили ся и программны коммутаторы (про IP-телефонию).

Гурко-Кряжина Е. В. Источниковая база изучения культурной и общественной жизни русского зарубежья: русскоязычная периодика Словакии И Подкарпатской Руси 1919-1944 гг. — 2009.

Куба є найвекшый островный штат в Карібіку. Про свою природну красу є называнов перлов Карібіку. Куба є єднов з послїднїх країн світа опанованых комуністічнов партіов.

В серединѣ 19. ст. нѣмецкый египтолог Карл Рихард Лепсиус первый в лингвистицѣ назвав хамитскыма групу мало проштудованых на тот час языкох африцкых народох. В пробѣгу штудий указало ся, же многы из «хамитскых» языкох не суть генетично родинскыма, а другы «хамитскы» языкы суть близкы ку семитскым. Зато в року 1887 лингвиста Фридрих Мюллер понукнув термин «семито-хамитскы языкы» на означѣня цѣлови уже достаточно проштудованых семитскых и хамитскых языкох.

За завоёваням Ґреції Риманами в 1. сторочу п.н.е. латиньскый язык пожычив ґрецькы буквы Y і Z про запис пожычок із ґречтіны. Імператор Клавдій без успіху пробовав ввести до алфавіту буквы на означіня bs/ps, v (в класічнôм латиньскôм алфавітї буква v означовала як V, так і U) і sonus medius, звука межи U і I. По ёго смерти «Клавдіёвы буквы» были забыты.
А статус самоурядной територіи, даєт повноє право распоряжатися свойими богатствами, свойими ресурсами, свойими экономічными, культурными, національными проблемами.

Объявленіє даты проведенія "Областного референдума про статус Закарпаття в составѣ независимой Украйины" на воскресеніє 1 децембра 1991 года

Мария Терезия, повным йменом Мария Терезия Валпурга Амалия Кристина, (*13. май 1717, Вѣдень – †29. новембер 1780, Вѣдень) з роду Габсбург была велика княгыня (нѣм. Erzherzogin) австрийска, кралиця мадярска (1741–1780) и чешска (1743–1780), маркгрофка моравска и т. д. Была единка пановниця на чешском тронѣ. За ей влады одбыли ся многы реформы державной справы, войска и школства.

Означує ся двословнов науковов назвов, ку котрій бывать припоєне імя автора назвы (т.є. імя того, што першыраз вид описав під тов назвов) і рік опису, напр.:

Двараз у годі выходит журнал общества Alemannisch dunkt üs guet по алеманськы з інформаціёв діля членув. Уд 1967. вышло вже высше 100 выпускув. Основні темы сут Us de Gruppe («Уд удділень») и Des un sell («Вшилиячина»). Мимо того в журналі сут представленя новых членув, турістічных міст, новых книг и діскув, ґратулації и некролоґы.

Великости мевы (довжка тїла 38-45 цм, роспятя крыл 76-88 цм), дуже невыразно зафарбленый, также легко утїкать нашому зраку. Лем на крылї мать контрастны чорны і білы смужкы. Найвыразнїшы суть ёго великы жовты очі і жовтый дзёбак з чорным шпіцём. Обі поглавя суть фарбов тоты самы, молоды птахы не мають выразне контрастне зафарблїня на крылах.

Особиту заслугу має Бачіньскый зато, же основав бібліотеку, котра іщі за ёго жывота мала 9000 ехпонатів. Вытворив круг інтеліґенції (І. Пастелій, І. Базіловіч, І. Кутка, А. Коцак), котры робили учебникы про ново основаны школы і занимали ся історіев русиньской церькви. Вшыткы епархіалны церькви обдаровав старославяньскыма книгами і актівізовав духовенство, жебы їх інтензівно чітали. В архіпастырискім окружним листї напоминав духовенство, жебы ся научіло свій материньскый руськый язык. Двох монахів послав до Києва, жебы відїли правила Києво-печерьской Лавры і могли такы правила вводити і до угро-руськых манастырів.Бачіньскый не лишыв што бы могло послужыти к утверджіню унії. Завершив роботу своїх попередників а аж од того часу ся зачало духовенство певно тримати унії. Бачіньскый здобыв так любов духовенства і свого народа, як і поважаня людей іншого віросповіданя. Справодливо го мож прирядити ку найзнаменїтїшым архієреём мукачевской єпархії.

По закінчіню руськой ґімназії в Хусті (р. 1940), зачав штудовати почас войны на Будапештаньскій універзіті, но закінчів аж Ужгородьску універзіту (р. 1950). Робив у редакчній колеґії ґазеты Закарпатська правда, быв бібліоґрафом Закарпатьской областной універзалной науковой бібліотекы, быв і ведучім одділіня Закарпатьского інштітуту здокональованя учітелів.

В проливах межи шкерами навигация часто огрожена подводныма скалами, але суть вызначены безпечны навигачны водны линии, котры мають тоту перевагу, же суть хранены од морской непогоды за майже непрерывнов поступностьов шкер и скалистых островох.
5. юна — індіцька влада зачала Операцію Синя звізда, у часї котрой быв захопленый Золотый храм у Амрітсарї (Індія), святилище сікгів, померло од 450 до 2 тісяч людей.

Церьков святой Параскєвы є деревяна сакрална будова, котра оріґінално стояла в Новій Полянцї, днесь ся находить в сканзенї во Свіднику. Засвячена є святій Параскєві і збудована была в роцї 1766.

Травлїня (діґесція), є метаболічный біохемічный процес, котрого цїлём є здобытя жывин з їджіня. В рамках травлїня ся їджіня роскладать на простїшы речовины, котры суть достаточно маленькы, жебы могли быти абсорбованы в тїлї. Травлїня є тіпічне про жывотины і векшыну гетеротрофных (мясопожераючіх) рослин.

1857 - Еміл Кубек - священик, поет, писатель, языкознатель, родолюб. Выдав обшырный „Старославянськый-мадярсько-русько-німецький словарь”/1906., Ужгород/. У Америці выдав „Народні повісті и стишки”. Писав і пуд псевдонімом М.Ганич.

Святый Кирил (*826/827, Солунь (Фессалоники), Византия – †14. фебруар 869, Рим, Папска держава), званый Славянскым Апостолом, Константином Филозофом, быв христианскый миссионер, перекладатель Святого Письма з грецкого языка на славянскый.

Закон установив школоповинный вѣк 6–12–15 рокы. Кедь дѣтвак не ходив до школы, родичове або опѣкуны на первый раз были вызваны забеспечити повинну навщѣву школы, а наступно на них могла быти выписана грошова покута до четырьох разы, все наростаючыма суммами. Кедь и то не помогло, дѣтвак быв переданый органу опѣкы, котрый дозирав за тым, жебы быв каждоденно в школѣ.

Commonwealth (цілым означінём Commonwealth of Nations, русиньскы Сполоченство націй або Сполоченство народів) є вольне здружіня Велика Брітанія і їх бывшых доміній і колоній. До року 1931 Commonwealth нїс означіня Брітаньска імперія, в роках 1931-1947 пак Брітаньске сполоченство націй. Днесь суть тоты терміны черяны тай особливо означіня Commonwealth ся хоснує по цїлый час єствованя того сполоченства, котрого формалнов головов є брітаньскый пановник, в сучасности Алжбета II.

Так звана «діалектна габа» 70. годув и німецькоє двиганя против ядернуй енерґії привело ид розколу межи членами общества. Актівісты двиганя хотіли посилити близкость из містными людьми и їх правами через актівноє хоснованя діалекта. Веденя общества ся силно поставило против політічної інструменталізації діалекта.

Клімат є довгодобый став хвілї, звязаный енерґетічнов біланціов, ціркулаціов атмосферы, характером актівной поверьхнї Земли і днесь і чоловіком. Зміны проходять в довгодобых часовых інтервалах. Од міры россягу де клімат дїять ся розознавать макроклімат, мезоклімат, містный клімат і мікроклімат. Мікроклімат в запертых просторах ся зове кріптоклімат.

Потька ці карп або короп (Cyprinus carpio) є солодководна лучовоплутвова рыба. Потька была правдоподобно перша доместікована рыба в історії і належыть міджі найвызначнїшы виды хоснованы в аквакултурї.

Чарлз Діккенс (7. фебруара 1812, Портсмоут – 9. юна 1870, Ґадшіл) быв анґліцькый писатель. Є признаваный за єдного з найвекшых романописцїв 19. стороча.
20-го новембра 1991 года Предсѣдатель ВР УРСР, кандидат в президенты Украйины - Леонід Кравчук прибыв в Закарпаття. На собравшѣйся по такому случаю восьмѣй внеочереднôй сесіи Областной Рады Л. Кравчук выступив из рѣчôв.

Гнїздить в Европі і в Азії. Переважно перелїтна, зимує в северозападній Европі. Середоморю, Африцї, на Середнїм выходї, южній і юговыходній Азії, Японії і на Сундах. Подля дакотрых тверджінь выїмково лїтать і до Нового Шкотьска.

Джакарта є головне і найвекше місто Індонезії, має веце як 9 міліонів жытелїв без аґломерацій, з аґломераціями аж 18,2 міліонів жытелїв (2004). Місто лежыть на северозападї острова Ява, котрый ся находить на югозападї Індонезії.

децембер — Кенія і Сомальско підписали міровый договор у Каїрї (Еґіпт). Подля договору Сомальско зрекло ся своїх теріторіалных претензій на Северовыходну провінцію Кенії. Одношіня міджі двома країнами зачали ся злїпшовати.

Стаття 125 Конституціи УССР (1978) предоставляла возможность участія мѣстных рад народных депутатôв в обсужденіи вопросов республіканського и общесоюзного значенія, и 131 стаття, - выносити май больше важні вопросы мѣстного значенія на референдум.

Чорногора — понад 30 км довге горске пасмо у Восточных Карпатах, в котром находять ся верхы, сягаючѣ вышков над 2000 м. Найвеце популарный объект туристикы в украинской части Карпат. Назва гребеня веде ся од давной назвы верха Чорна Гора (2021 м), котрый теперь найчастѣйше познавають яко Поп Иван. Вѣк гор — архей.

Чернеть рудоголова мать россяглый ареал росшырїня, богато ся находить на великій теріторії Европы і Азії і про жывот преферує глубшы і розсяглїшы тіпы стоячіх вод. Єй популація є стале дуже чіслена і рахуєме приближно 2 500 - 3 800 000 екземпларів.

В сучасности властником електрарнѣ (окрем плавебных потопин) е ПАД РусГидро. Подля плана модернизации електрарнѣ, котра мать быти завершена в року 2020, роблять вымѣну агрегатох и обладунку, жебы звекшити сполягливость и еффективность продукции електрикы. В року 2013 капациту довели до 460 МВт. Планована далша модернизация и вымѣна гидроагрегатох подойме капациту електрарнѣ до 560 МВт. Частка Новосибирской електрарнѣ в обсягу спотребленой електроенергии в Новосибирской области чинить 17 аж 25%.

В 14.—15. сторочах ся обявляє нова форма писма — напôвустав. Выкреслїня стало май дрôбным і округлым. Напôвуставноє писмо ся в церьковных і світьскых книгах хосновало до 18. стороча, за чім было вытїснено із світьской літературы.

Олімпійскы гры (староґрецькый язык: οἱ Ὀλυμπιακοί Ἀγῶνες - гоі олуъмпіакоі́ аґō̑нес) — міджінародны шпортовы конкурзы, якы ся конають кажды штири рокы під еґідов Міджінародного олімпійского комітету. Виды шпорту, якы входять до проґраму Олімпійскых гер ся называють олімпійскыма.

Члены и веденя общества ся непокоят будучностёв самого общества и алеманськых діалектув. По алеманськы говорят збулша старі люде, діалекты ся часто не передают слідуючым поколіням ци не пудтримлюют ся ними. Провто Атлас загроженых языкув ЮНЕСКО называт алеманськый язык потенційно загроженым, хоть ёго носителі ся рахуют у міліонах.
Мукачівський район (укр. Мукачівський район) є район на Україні у Закарпатьскій області з центром у городі Мукачово, што є городом обласного подпорядковання.

Діґраф є пара літер, хоснованых на означіня єдного ці веце звукôв, што ся в обычайнôм споїню такых букв не читають. Приклады суть ch, th, sh в анґлічтінї, ch, dz, dž в словенчінї.

Архімед зо Сіракуз, ґрецькы Αρχιμήδης, латиньскы Archimedes, (287 п.н.е.? – 212 п.н.е. Сіракузы), быв ґрецькый математік, фізік, інжінїр, вынаходник і астроном.

На думку генерального консула США в Києвѣ Джона Гундерсена, секретаря бюро Національного Собранія Франціи Мішеля Жакмена, депутата бундестага Герта Вайскірхен, члена парламента Канады Патріка Бойєра и другых, которі выступили на встрѣчи, референдум на Украинѣ пройшôв організовано, без ниякых нарушеній. Итогы ёго открыют нові возможности для плодотворного и взаимовыгодного сотрудничества с зарубежными странами.

Сайт общества дає інформацію за ёго удділеня, старші выпускы журнала Alemannisch dunkt üs guet и новины алеманської културы. Мож попозерати зберьку алеманськых вершув уд высше 100 авторув. На страници «Dichte und musiziere» мож почитати біоґрафії, публікації, премії и части робут алеманськых музикантув и поетув.

Афґаністан лежыть в серединї Азії. Зато країна не має приступ ку морю. На севері гранічіть з Узбекістаном (137 км) і Таджікістаном (1206 км),на северовыходї з Кітаёв (76 км), на выходї з Пакістаном (тзв. Дурандова лінія, 2430 км), на западї з Іраном (936 км) і на северовыходї з Туркменістаном (744 км).

Сорокопудовы суть малы пташкы із сиво, буро, чорно ці біло фарбеным пірём, дакотры виды але можуть досяговати розміру аж 50 цм. Їх дзёбакы суть на кінцї мірно огнуты подобно як у хищів.

Середню освѣту достав року 1958 в родном Воловом (днесь Межгорье, в котром в тоты тяжкы повоенны рокы настали великы перемѣны. В Ужгородѣ отворила ся универзита и межи первыма факултами, котры зачали фунговати уже року 1945 была филологична. Тоту собѣ выбрав и року 1963 став ся молодым дипломованым филологом. О роботу в тых роках не было тяжко и зостав в областном центрѣ, на новинарской роботѣ в областной молодежной новинцѣ. Уже яко 19-рочный опубликовав свою перву поетичну зберьку Сонце в росі, яка была барз похвално прията, и отворила му прекрасну перспективу: зостав приятый до Сполку писателей Совѣтского Союза, де быв наймолодшым зо вшиткого членства. Робив яко редактор Закарпатского областного выдавательства. Быв членом коммунистичной партии. Року 1971 вшак трафив до немилости од партийного водства за то, же пробовав одхылити ся од "генералной линии", ци же тренда, котрый быв пожадованый од каждого новинаря, поета и писателя, котры в тот час мали быти "инженерами людскых душ", перебравши тоту роль од утлуменой Церкви. Его зберька Розп'яття (1971) была конфискована, и цѣлый наклад быв знищеный. Обновив свою активность и публикации аж року 1979. В послѣдны рокы перед заником Совѣтского Союза активно ся ангажовав у Народном Руху. Умер в Ужгородѣ и погребеный на цинтерю Калвария.

Пользуючися сею компетенцією, исполнительный комітет Рады народных депутатов, обратився из офіціальнôв інтерпретаційôв и разясненієм вопроса вынесеного на референдум.
Єнакієве (Енакиево) є місто в Україні, Донецька область. Находить ся на берегах ріки Крынка, 20 км по штрасi и 50 км по желüзному путёви уд Донецька. Жиє тамкы 85 663 жытелїв. Перше ся споминать у 1898 році.

Церьков святого євангелісты Лукы в Трочанах є ґрекокатолицька деревяна церьков, котра ся находить в селї Трочаны в окресї Бардеёв в Пряшівскім краю.

До III. ст. в Церкви не было шпециалной гомилетичной наукы, не было обычая выступати перед вѣрниками зоз наперед приправленым казаньом. Поважовало ся, же казаня мать быти плодом прямого одуховнѣня од Святого Духа.

Китайская Джолан Чан жила в Стокгольме и написала три книги по этой теме в 1970-х годах. Вы можете немного прочитать о нем в шведской Википедии (искать его имя). Он учил древней китайской мудрости, что человек должен (должен) научиться не откладывать свое семя под действием любви. Но дело не в том, чтобы самим обучать себя самому мультиорганизму, хотя это может быть самоцелью. Это, с другой стороны, преимущество и даже большая удача, если она мультигазматична. Это почти предпосылка. Человек часто испытывает эротический поступок совершенно по-другому с многооргазмазной женщиной, чем любой, кто может прийти только один или, может быть, пару раз. Есть люди, которые чувствуют, что они входят в Царство Небесное, когда они встречаются с настоящей многооргазменной женщиной и дают ей много оргазмов. Тем не менее, книги Джолана Чанга больше всего о том, как можно достичь собственного счастья, воздерживаясь от выстрела. К сожалению, у него нет никаких мыслей о том, как женщина может тренировать свои оргазмические способности. Эта часть взаимодействия не обсуждается в книгах. Но есть много американских книг, описывающих возможности достижения таких способностей.

Передне свѣтло таксамо мать держак, монтуе ся на кормань и легко ся здойме. Подля норм е бѣле. При зниженой видимости и в темности е повинне.

Успѣшный Сараевскый атентат на австрийского наслѣдника трона Франца Фердинанда д'Есте вюг Австро-Угорьско ку выголошѣню войны Сербии и зачатку Первой свѣтовой войны.

Новосибирска агломерация (даколи звана Великый Новосибирск) — найвекша городска агломерация Сибири з обывательством около 1,9 млн. особ (2012), что чинить понад 2/3 обывательства Новосибирской области и такой 10% обывательства Сибирского федералного округа.

І—И (раз было вылучене И, пак было вернуто з іншыма правилами, а пак былы вернуты і правила; мїняли ся правила о чіслї точок над І, з 1738. року точка над І была фурт єдна);

Псевдонаука і панаука суть означіня про такы тіпы знаня ці поступів, котрых їх выконователї поважують за науковы і повжывають про їх презентацію науковый або науково вызераючій язык, але не дотримують при тім основны правила наукы (наприклад не мають характер овірительной науковой методы, тезы або теорії ненеходячі потверджіня у науковый дослїджованях або докінце суть в спорї з позорованём апод.) Тоты означіня суть вниманы як ганливы (дегонестуючі). Префікс псевдо є од ґрецького слова псевдос што значіть циґанство або брехню. Суфікс па є праславяньского походжіня і к основному слову додасть значіня неправый, меншый, меншецїнный атд.
Лорд Ернест Резерфорд (* 30. авґуста 1871, Нелсон Новый Зеланд - † 19. октобра 1937, Кембрідж Споєне кралёвство) быв новозеландьскый фізік. Бывать признаваный за закладателя ядерной фізікы. Дослїджовав радіоактівный роспад хемічных елементів, запропоновав концепт півчасу роспаду і радіяції выниклой роспадом роздїлів на α, β і γ.

В качествѣ правового обоснованія Закарпатського общеобластного референдума служив первый в исторіи СССР общекрымськый референдум 20 януара 1991 года (О возсозданіи Крымськой АССР). Учитуючи волю крымчан 12 фебруара 1991 Верховна Рада УССР приняла Закон "О возстановленіи Крымськой АССР в предѣлах Крымськой области в составѣ Украйинськой ССР." Йсе была перва реалізована попытка рѣшати судьбу народа, основуючися на волеизъявленіи самых граждан.

Сувалкы суть центром деревопромыслу, выробы ставебных материалох, потравинарства. Добра инфраструктура туристикы водной, пѣшой и бицигльовой, агротуристикы. Розвита торговля и службы.

Украйинськоє государство забеспечуєт право свойим гражданам свободного пользованія русскым языком. В регіонах, де компактно проживаєт несколько національных груп, наруно из государственным украйинськым языком может функціоновати язык, приємлемый для всёго населенія даной мѣстности.

Ню Йорк (офіціално The City of New York) є найлюднатїше місто Споєных штатів і ёго метрополітна область належыть ку найлюднатїшым на світї. Місто было заложене Голандянами в роцї 1625 і од року 1790 є найвекшым містом Споєных штатів. Ню Йорк быв тыж першым головным містом Споєных штатів по приятю конштітуції. В сучасности є єдным із світовых центер обходу і фінанчницьтва. Ню Йорк мать тыж цілосвітовый вплив в области медій, політікы, едукації, забавы, уменя, моды і рекламы. Є огниском міджінародных одношінь і діпломації, бо ся ту находить резіденція Орґанізації споєных націй.

Скоре як фізічне зґрупованя є термін „середня Европа“ сімболом зъєдночіня, у контрастї з Выходом репрезентованым Османьсков рішов і Російскым царьством і до першой світовой войны ся одрізняв од Западу так, же быв утвореный областями релатівного політічного конзерватівізму проти лібералізму на западї (Франція і Велика Брітанія) і впливу Французькой револуції. В 19. сторочу, коли ся Франція стала републіков і Брітанія была ліберална парламентна монархія, у котрій мав пановник дуже мало моци, Ракусько-Угорьско і Прусько (пізнїше часть Нїмецькой рішы), на другу сторону зістали конзерватівныма монархіями, у котрых пановник і ёго двір грав головну роль, вєдно з впливом церькви.

Мева карликова (Larus minutus) є мала мева роду Larus, новше вычленёвана до окремого роду Hydrocoloeus. Дорослы птахы міряють лем 25 аж 27 цм і роспятя крыл у них є 75 аж 80 цм. Є то найменшый вид мевы на світї, о третину меншый як мева рехотуса.

Набои суть комплетами ложиск и мисок, котры уможнюють обертаня колеса на оси. Ось набоя зафиксуе ся во вилици матками, або ексцентриковыма паками, котры дозваляють монтаж-демонтаж без инштрумента.
ЮНЕСКО, UNESCO є анґліцьке скорочіня респ. акронім назвы United Nations Educational, Scientific and Cultural Organization, што значіть Орґанізація ОСН про едукацію, науку і културу. ЮНЕСКО є єдна зо 14 міджіштатных фаховых орґанізацій (аґентур) ОСН. Резіденцію мать в Паріжі.

За час свого хоснованя латиньскый алфавіт быв адаптованый про новы языкы, при тому даколы мусив обозначати фонемы, не притомны в языках, котры ся вже записовали римскыма буквами. Про обозначіня такых звукôв были створены модіфікації алфавіту.

В току Другой свѣтовой войны в Боботѣ было поднято повстаня против нѣмецкых окупантох, в народно-ослободителных боях загынули 96 боботчаны, около 30 были росстрѣляны, около 700 триманы в концентрачных лаграх.

Велосипедъ. // Энциклопедический словарь / под ред. проф. И. Е. Андреевского. - Санкт-Петербург : Ф. А. Брокгауз, И. А. Ефрон, 1890-1907. Т. 5а: Вальтер - Венути. - 1892.

Бартоломе Естебан Мурильо, (исп.) Bartolomé Esteban Murillo , (крещеный 1. януара 1618, Севилья – †3. апрѣля 1682, Севилья) — испанскый малярь, една з найвызнамнѣйшых особности испанского барокового малярства. Хоть передо вшиткым познаты суть его образы з набоженсков тематиков, вытворив и велике число образох жен и дѣти. Своима реалистичныма портретами продавачок цвѣтя, уличных роспущеникох и жебракох представив розсяглый и притяжливый образ каждоденного живота своей добы.

Термодінамічна фаза, тот термін представлює речовину із становленыма мікроскопічныма властностями. Во вецечастёвій термодінамічній сістемі представлюють фазы ёго єднотливы гомоґенны части. К найчастїшым прикладам фазы належыть, такзвана капална, ґазова і певна фаза, котры представлюють роздїлны фазы речовины, к менше знамым прикладам фазы належыть феромаґнетічна або парамаґнетічна фаза. Фаза притім не мусить в объемі речовины творити неперерывный цїлок (як напр. кріштал), але може быти в речовинї розбрыскана (напр. як водна пара).

Народив ся як черверте з пятёх дїтей до родины Лі Гоі Хуен а Грейс Го в Сен Френсіску. Курто по народжіню ся цїла родина вернула до Гонґконґі. Мав дві старшы сестры Феобе тай Аґнес, старшого брата Петра і молодшого Роберта. Єдна із спомин, котры собі сокотив од дїтинства была японьска окупація в часї другой світовой войны. Зато же быв Гонґконґ брітаньсков колоніов од половины 19. стороча, з вплывом чуджой держав ся стрїчав од своёй молодости. Як му было 13 років започав треновати Вінґ Чун. Не присвятив ся лем бою. В роцї 1958 выграв гонґконґскый танечный конкурз в ча-ча. Тай дякуючі свому вродженому таленту ся указав в дакілько філмах. Ёго отець ся правом бояв о будучность свого сына, якый преферовав танець, бой і філм перед школов. Кідь ся Брюсь дістав до биткы, котру рїшыла поліція, родічі вырїшыли, же пришов час, абы схосновав своє америцьке обчанство і вернув ся до земли свого народжіня.

Традичны конарѣ продукции суть скотарство, лѣсное господарство, земледѣлство (главна култура — кромплѣ), потравинова продукция (сокы, вина, масло, сыр), збор грибов. Розвой района гамуе тот факт, же не е туй желѣзницѣ, ай дорогы ненайлѣпшы. Про то, же район мать жерела минералной воды и е екологично чистый, все векшу вагу доставать купельництво и туристика.
Без ваганя знать понукати свою поміч, але не додумує резултаты своёй охоты. Є творивый і бесперестанно творить новы тай новы взрушуючі ідеї. Іншпірує і притїгує другых своёв властнов енерґіов і надхненём. Знать зачати бісїду з каждым хто є близко і такой ся стане вашым приятелём.

Ку Іспаньскому кралёвству належать і Канарьскы островы в Атлантічнім океану і Балеары в Середоземнім морю. Частёв Іспанії є і каталаньске місто Ллівіа, котре є цілком обколесене французьсков землёв.

Хлїб - традічный нутрічный продукт европанів, жытелїв Близкого Выходу і представителїв індійськых култур. Пече ся з тїста, помолотого зерна (мукы), воды, дріджів (або заквасу). Можны суть тыж іншы інґредіенції. Зовнїшню верьхню частину называють скоров хлїба. Внутрїшню — мнякушков хлїба.

парламентна републіка – влада є одповідна парламенту (даколи і прямо волена парламентом), голов штату є волена непрямо парламентом і має малы правомоцї (наприклад Чеська републіка)

Ёго правы ся вызначують великым патріотізмом. Писав патріотічны віршы, етноґрафічны і фолклорны штудії. Ёго віршы вышли під редакціёв Н. А. Бескида року 1928 в Ужгородї під назвов Поезія Попрадова.

В новембрї 1944 під час воєньскых операцій другой світовой войны в просторї Карпатьско-дукляньской операції была пошкоджена. Безпосереднё по скінчіню войны была зреконштруована жытелями села. В року 1961 была демонтована. До сканзену во Свіднику была іншталована в року 1986. Переміщіня до сканзену уможнило то, же в селї уж была мурована церьков св. Петра і Павла (1937).

Латиньскый алфавіт ся пошырив, вєдно з латинчінов, з Італійского пôвострова до земель наоколо Середоземного моря в добу експанзії Римской рішы. Хоць выходна часть імперії — Ґреція, Турція, Левант і Еґіпет, продовжыла хоснованя ґречтіны як лінґва франка, латинчіна была значно пошырена в западной части, і повсталы западны романьскы языкы продовжовали хоснованя і адаптацію латиньского алфавіту.

На концю 19. стороча, характерізованого ідеями мадяронства, ся зачало вываданя русиньскых книг в мадярьскôй транскрібції. Русиньска інтеліґенція мала на то крітічну реакцію.

Росшыреный є на россяглій теріторії Евразії, де на выход іде аж по Камчатку. В Европі цїлком хыбує на Ісландї, в северній части Шкандінавії і на Шкотьскых островах, на Балеарах, Сардінії і Кретї. Векшына популацій є сталых, даякы северьскы але на зиму міґрують на курту оддаленость.

Зен (кітайскы 禅 чхан, вєтнамскы тгіен, корейскы сон, санскртьскы дгяна) є означіня ветвы магаянового будгізму, котра взникла в 5. сторочу в Кітаї.

Македонія (мак. Република Македонија) — країна лежача на выході Европі. Македонія гранічіть з Болгаріёв, з Сербіёв. Головне місто є Скоп’є. Популація — 2 057 28 (31.12.2010) жытелїв. Площа 25 713 км²;

Ціль общества — прилучити школарюв штата Баден-Вюртемберґ ид містным франконськым, швабськым и алеманськым діалектам. Дас 60 літераторув, артістув и музикантув нащивляют школы з двогодинными уроками діалекта. Приклады їх роботы вміщені в брошурі Діалект у школі (по нім. Mundart in der Schule). MSG зберат сякі урокы вєдно з геренберзьков орґанізаціёв schwäbische mund.art.
19. юл — ЦК КПЗУ и Народна Рада Закарпатской Украины прияли сполочне наряджѣня «Про утворення Закарпато-Українського Університету (укр.)», тым была заложена Ужгородска народна универзита (УжНУ).

Пестициды, (лат.) pesticida (pestis – зараза, caedo – забивати) — хемичны субстанции, котры суть поуживаны в земледѣлствѣ на знищованя шкодникох, приносячых шкоду ростлинам и господарской скотинѣ, а тыж против переносчикох хворот чоловѣка и домашных звѣрят.

В року 2017 експерты ОЗН выступили з выголошѣньом о фалошности тверджѣня о потребѣ хоснованя пестицидох про потравинову застаченость. Тыж информовали они о 200 000 смертелных отровлѣнь пестицидами рочно и о том, же сталый контакт з пестицидами споеный з онкологичныма хворотами, Алцгеймеровов и Паркинсоновов хворотами, ендокринныма хворотами, порухами вывоя и безплодностьов.

Середновѣк — период европской истории од 5. стороча (упадок Римской империи і Велике вандрованя народох) до епохы Ренесанции и Реформации (конець 15. стороча — зачаток 16. стороча). Подля устояной периодизации ранный середновѣк скорше настав в Западной Европѣ, як во Выходной (около 9.-11. ст.).

Отче наш, або простонародно отченаш — главна христианска молитва, котру, подля евангелистох, учив сам Исус Христос и котра записана в Библии.

Середня Америка є контіненталный міст міджі Севернов Америков і Южнов Америков на западній півкулї. На севері єй од Северной Америкы одділює Тегуантепецка шыя у Мексікu і на югу Панамска шыя.

В узькім розуміню — то сістема знань, необхідных військовослужбовцям і войсковозобовязаным про успішне выконованя свого войскового обовязку.

Технолоґія (ґрецькы τεχνολογια < τεχνη „способность“ + λογος „слово, наука, зналость“ + постфікс ια) є галузь технікы, котра ся занимать творбов, заведжінём і здоконалёванём выробных процесів.

Премєр-міністром екзекучного уряду быв др. Ярослав Качмарчік. Міністром рольництва быв Микола Ґромосяк, Лемко із села Крыниця, і міністром внутрїшнїх дїл о. Дмитро Хыляк (1866-1955), походжінём і Ізб.

Брюс Лі або тыж Лі Юн Фан (27. новембер 1940, Сан Френсіско - 20. юл 1973, Гонґ Конґ) быв герець, майстер а популізатор боёвых умень. Засвятив ся тренінґу боёвых умень, што го пізнїше привело на філмове полотно. Своёв акторьсков роботов овплывнив накручаня філму а популаріту тогдышнїх акчных філмів. Курто по своїй смерти ся став леґендов а до днеська є знамый як вплывна фіґура боёвых умень 20. стороча.

Сѣдловка - тычь, котров ся сѣдло замонтуе до рамы. Вышка посаджѣня бициклисты вызначить ся индивидуално, але найлѣпше мать быти така, жебы при педалованю на педала тискла передна часть стопы. Сѣдловка по наставлѣню потребной вышкы ся затискне в сѣдловой трубцѣ рамы шрубом, а в днесь найчастѣйшых припадах шпециалным хомутом з паков. В горѣшной части сѣдловкы е механизм, котрый дозвалять горизонталный посув сѣдла о 3–5 цм и нахылѣня сѣдла до около 20°. Сѣдловка тыж служить про намонтованя задного свѣтла, задного одбивача, задного болотника (у горского бицикля).
Гнїздить у внутроземю бореалного пасма Европы і Азії, переважно на теріторії Росії. В другій половинї двадцятых років ся пошырив і до Северной Америкы. Є перелїтный, зимує на берегах западной Европы, в западнім і выходнім Середоморю, міджі далшы зимовиша належыть Чорне море, Каспіцьке море і выходна Кітай.

Мала Азія є півостров, на котрім ся днесь находить азійска часть Турції; лежыть міджі Чорным, Середоземным і Еґейскым морём. Історічна римска назва той области є Анатолія (турецькы Анадолу).

Отець Константина-Кирила (826/7–869) быв высокый военскый достойник в Солуньской жупѣ.. Достав доброе образованя и быв приготовленый на высоку карьеру. Отець му около року 840, а перед смертьов просив Феоктиста, найвысшого министра при византийском дворѣ, жебы ся постарав о сына. Так ся Кирил, барз способный до наук, достав до цѣсарского двора, де достав найлѣпше образованя: его учителями были великый енциклопедиста и будучый патриарх Фотий и математик и филозоф Леон, ректор византийской универзиты. По закончѣню наукы став ся секретарьом тогдышного константинопольского патриарха Игнатия, а по часѣ профессором филозофии на универзитѣ. Коли року 856 в переворотѣ быв забитый покровитель Кирила Феоктист, Кирил одходить до монастыря, де брат му уже быв натогды игуменом. Поважуе ся, же за тоты рокы (856–860), котры въедно прожив з братом в том монастырю, створили глаголицю, перву славянску азбуку.

Важным дѣлом видѣла Мария Терезия вылѣпшѣня земледѣлства, заведжѣня новых култур, як кромплѣ, кендериця, а тыж спомаганя ремесел и промысла, розвой фабричной продукции, росширѣня торговлѣ. З Подкарпатя на Долны землѣ, лѣпше придатны про земледѣлство были переселены Русины грекокатолицкого вѣросповѣданя. До Подкарпатя пришли нѣмецкы колонисты, котры принесли и новы ефективнѣйшы способы газдованя, нову триполну систему земледѣлства з регуларным гноеньом и змѣнов култур. В другой половцѣ 18. ст. в горскых селах Подкарпатя нова култура кромплѣ стала ся "другым хлѣбом", а в долинѣ одповѣдно кендериця. На великых плохах были закладены винницѣ з помочов нѣмецкых винарьох и файт грозна знад Рину. У скотарствѣ были довезены новы продуктивнѣйшы файты скота. Франц I. Штефан занимав ся закладеньом мануфактур, текстилных, склярскых, модернизациов добываня и переробкы копалин.

Сюжет ся найвеце проявуе в епичных и драматичных (от давногрец. δρα̃μα — дѣйство) дѣлах, котры ся можуть розобрати на поступность сцен, и тым ся явить можность их инсценации. Сюжет ся обычайно нияк не проявуе в лирицѣ, котра не мать дѣю.

В рекреачной области находить ся природне купалиско Снинскы рыбникы, котрое было в року 2010 выбудовано з трьох природных купалиск. То друге биокупалиско в Словакии з технологиов самоочищѣня воды з помочов ростлин и алг (водоростох). В року 2014 достало оцѣнѣня Найлѣпшый туристичный объект Пряшовского края (NAJ produkt cestovného ruchu Prešovského kraja). Купалиско мать три глубковы пасма — про малы дѣти (глубка 0.05 м – 0.4 м), про неплаваючых (глубка 1.1 м –1.5 м) и про плаваня (глубка 2.0 – 3.5 м), котра од неплавецкой оддѣлена молом. Басен, служачый на филтрацию и чищѣня воды, напущать ся з потоку Быстра. В ареалѣ суть шпортовы игриска и дѣтскы игриска.
Під ппонятём діпломація ся днесь розумить нелем плеканя контактів міджі різныма штатами а передовшыткым рїшіня міджінародных проблемів. Діпломація бы не мала быти замінёвана з діпломатіков (єдна з помічных історічных наук).

Міфолоґія є наука занимаюча ся штудіов міфів, во вольнім значіню є тыж тото слово хосноване як термін про зборник міфів (напр. ґрецька міфолоґія).

Portable Document Format або PDF тото дигиталный формат, котрый року 1993 внесла компания Adobe Systems про записованя документов в електронной формѣ независимо од софтверу, гардверу и платформы, на котрой были вытворены, ани од аппаратуры, на котрой будуть зображованы. Файлы формата PDF можуть обсяговати тексты, образкы, интерактивны формулары, видео, анимацию, 3D графику, звуковы дражкы и електронны подписы, а найпервым назначѣньем формата е забезпечити, обы ся документ еднако указовав на хотьяком аппаратѣ. На тот формат суть вывинуты розличны переглядачѣ про вшиткы широко поуживаны платформы. Ай компания Adobe ку тому понукла переглядач Adobe Reader, котрый доступный безплатно.

Гнїздо собі найчастїше будує в стромовых дїрах, рїдко і на гнїздах другых птахів (особливо хищів), вынятково і в будовах, або на земли. З облюбов населює великы пташы будкы. Саміця зношать 1-6 яєць (звычайно 2-5) бігом першой половины марца. Яїчка суть вілы з мягкыма бурыма фляками.

Бігом Середовіку латиньскый алфавіт быв адаптований до романьскых языкôв, прямых нащадкôв латины, а такой до келтьскых, ґерманьскых, балтіцькых ай дакотрых славяньскых языкôв, а пак до векшины языкôв Европы.

Обращеніє девятой сесіи областной Рады народных депутатôв от 24 януара 1992 к Верховной РадѢ Украйины «О внесеніи измененій и доповненій в Конституцію Украйины»

2 рік — непереступный рік, котрий ся зачінав у віторок по ґреґоріаньскім календарю. То є 2. рік нашого лїточіслїня, 2. рік I. тісячроча, 2. рік I. стороча, 2. рік 1.-го десятьроча I. стороча, 2. рік 0.-х років.

Цїла популація Арабів ся рахує на коло 350-422 міліонів людей. У дакотрых ґруп є приналежность к Арабом спорна (лібаноньскы мароніты, Суданяне ітд.) Ґрупа є дефінована дакілько алтернатівныма способами, при котрых часто грають роль і другы аспекты (напр. реліґійны). Векшына Арабів ся голосить до ісламу.

Европа є теріторія брана будь як єден зо семох контінентів в їх традічных понятях, або як западну часть Евразії. Зо северу єй огранічує Северный ледовый океан, зо западу Атлантічный океан, з югу Середоземне море і Чорне море вєдно з водныма дорогами, котры їх споюють і з выходу Азія (о точній граніцї не є консенс).

Усмішка є тіпічна ґрімаса, спроваджаюча радістный внутрїшный статус чоловіка. Усмішков реаґуєеме на фіґлї, радостну вість, але і на поміч або поздоровлїня. Шпеціфічна усмішка може выражати тыж напр. іронію або указію.

Сувалкы (поль. Suwałki, нѣм. Suwalken, лит. Suvalkai, бѣл. Сувалкі) — мѣсто на правах повѣту в сѣверовосточной Польщи, в воеводствѣ Подляшском. Статус мѣста мають од року 1720.

ултрапрезідентьска републіка – подобна презідентьскій републіцї, з тым роздїлом, же голова штату не є головов влады, днесь уж жадна не екзістує, в минулости то была наприклад Перша Французька републіка